આ વેળાએ એકલવ્ય મોડેલ સ્કુલના સ્ટેટ ડાયરેકટર અર્જુનભાઇ ચૌધરીએ કહ્યું કે, બાળકોના જીવનને શ્રેષ્ઠ બનાવવા ઉત્તમ સંસ્કારો સાથે શિક્ષણ પુરૂ પાડવાનું કાર્ય મોડેલ સ્કુલ કરી રહી છે આ પ્રસંગે માંડવી પ્રાયોજના વહીવટદાર અરવિંદ ભરાડા, બારડોલી મામલતદાર, શિક્ષકો, ગ્રામજનો, વિદ્યાર્થીઓ મોટી સંખ્યામાં ઉપસ્થિત રહ્યા હતા. નોંધનીય છે કે, મોતાગામની મોડેલ રેસીડેન્સીયલ સ્કુલમાં બિલવણ સૈનિક સ્કુલના ધો.૬ અને ૭ના ૧૦૯, માંડવી એકલવ્ય શાળાના ધો.૬ થી ૧૨ના ૧૧૩ તથા મોતા શાળાના ૨૦૮ જેટલા વિદ્યાર્થીઓ રહેઠાણની સાથે શિક્ષણનું અમૃતપાન કરી રહ્યા છે.